CELEX: 32020D2078
Language: sl
Date: 2020-12-10 00:00:00
Title: Sklep Sveta (EU) 2020/2078 z dne 10. decembra 2020 o stališču, ki se v imenu Evropske unije zastopa v Skupnem odboru EU in Kanade za carinsko sodelovanje v zvezi s sprejetjem sklepa o medsebojnem priznavanju programa Kanade Partnerji pri zaščiti in programa Evropske unije Pooblaščeni gospodarski subjekti

15.12.2020   
               
               
                  SL
               
               
                  Uradni list Evropske unije
               
               
                  L 424/58
               
            
         SKLEP SVETA (EU) 2020/2078
         z dne 10. decembra 2020
         o stališču, ki se v imenu Evropske unije zastopa v Skupnem odboru EU in Kanade za carinsko sodelovanje v zvezi s sprejetjem sklepa o medsebojnem priznavanju programa Kanade Partnerji pri zaščiti in programa Evropske unije Pooblaščeni gospodarski subjekti
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Unija je s Sklepom Sveta 98/18/ES (1) sklenila Sporazum med Evropsko skupnostjo in Kanado o carinskem sodelovanju in medsebojni pomoči v carinskih zadevah (v nadaljnjem besedilu: Sporazum CMAA), ki je začel veljati 1. januarja 1998.
                  
               
                     (2)
                  
                  
                     Carinski organi so na podlagi člena 2 Sporazuma CMAA pozvani, naj razvijejo carinsko sodelovanje v najširšem možnem obsegu.
                  
               
                     (3)
                  
                  
                     Na podlagi člena 20 Sporazuma CMAA Skupni odbor za carinsko sodelovanje (v nadaljnjem besedilu: skupni odbor) sprejme ukrepe, potrebne za carinsko sodelovanje.
                  
               
                     (4)
                  
                  
                     Unija je s Sklepom Sveta 2014/941/EU (2) sklenila Sporazum med Evropsko unijo in Kanado o carinskem sodelovanju pri varnosti dobavne verige (v nadaljnjem besedilu: Sporazum SCSA), ki je začel veljati 1. novembra 2013.
                  
               
                     (5)
                  
                  
                     Na podlagi člena 5 Sporazuma SCSA je skupni odbor pooblaščen za sprejemanje odločitev o medsebojnem priznavanju tehnik obvladovanja tveganj, standardov tveganj, varnostnih ukrepov in programov trgovskega partnerstva.
                  
               
                     (6)
                  
                  
                     Skupni odbor namerava na svojem petem zasedanju in v vsakem primeru pred koncem leta 2022 sprejeti sklep o medsebojnem priznavanju programa Kanade Partnerji pri zaščiti in programa Evropske unije Pooblaščeni gospodarski subjekti.
                  
               
                     (7)
                  
                  
                     Primerno je, da se določi stališče, ki se v imenu Unije zastopa v skupnem odboru, saj bo sklep o medsebojnem priznavanju programa Kanade Partnerji pri zaščiti in programa Evropske unije Pooblaščeni gospodarski subjekti imel pravne učinke v Uniji.
                  
               
                     (8)
                  
                  
                     Stališče Unije v skupnem odbou glede medsebojnega priznavanja programa Kanade Partnerji pri zaščiti in programa Evropske unije Pooblaščeni gospodarski subjekti bi moralo temeljiti na osnutku sklepa skupnega odbora –
                  
               SPREJEL NASLEDNJI SKLEP:
         
            Člen 1
            Stališče, ki se v imenu Unije zastopa na petem zasedanju Skupnega odbora za carinsko sodelovanje (v nadaljnjem besedilu: skupni odbor), ustanovljenega s Sporazumom med Evropsko skupnostjo in Kanado o carinskem sodelovanju in medsebojni pomoči v carinskih zadevah, v zvezi z medsebojnim priznavanjem programa Kanade Partnerji pri zaščiti in programa Evropske unije Pooblaščeni gospodarski subjekti, temelji na osnutku sklepa skupnega odbora (3).
         
         
            Člen 2
            Ta sklep začne veljati na dan sprejetja in preneha veljati 31. decembra 2022.
         
         
            V Bruslju, 10. decembra 2020
            
               
                  Za Svet
               
               
                  Predsednik
               
               M. ROTH
            
         
         
            (1)  Sklep Sveta 98/18/ES z dne 27. novembra 1997 o sklenitvi Sporazuma med Evropsko skupnostjo in Kanado o carinskem sodelovanju in medsebojni pomoči v carinskih zadevah (UL L 7, 13.1.1998, str. 37).
         
            (2)  Sklep Sveta 2014/941/EU z dne 27. junija 2013 o sprejetju Sporazuma med Evropsko unijo in Kanado o carinskem sodelovanju pri zadevah, povezanih z varnostjo dobavne verige (UL L 367, 23.12.2014, str. 8).
         
            (3)  Glejte dokument ST 13014/20 na http://register.consilium.europa.eu.